Vaski-kirjastot 25.2.2013

Kuvailutoimijat

TOIMINTASUUNNITELMA VUODELLE 2013

Jäsenet Vuonna 2013 Vaskin kuvailutoimijoihin kuuluvat

Viitanen Anna, Turku, vetäjä
Järvenpää Tarja, Raisio
Kari Riitta, Naantali
Luukko Mikko, Turku
Nikander Pirkko, Lieto
Pohjola Heli, Raisio
Rahkala Jarko, Rusko
Svala, Päivi, Kaarina
Valtonen Ulla, Uusikaupunki

 Vuoden 2013 suurimmat tehtävät liittyvät konversion ja formaattimuutoksen jälkihoitoon ja kuvailun uudelleenorganisointiin Vaskissa.

Tietokannan siivous Vaski-tietokannan konversion jälkeisestä tilasta on tehty arvio. Arvion perusteella tehty siivoussuunnitelma on hyväksytty Vaski-joryssa 14.12.2012. Tietokannan siivous aloitetaan maaliskuussa. Työ jaetaan Vaski-kirjastojen kesken lukuun ottamatta kaikkein pienimpiä kirjastoja.

Työn pysymistä aikataulussa arvioidaan elokuussa. Tavoitteena on saada tehtyä siivoussuunnitelmassa esitetyt aineistolajeihin ja tuplatietueisiin liittyvät korjaukset vuoden loppuun mennessä.

Vuoden 2013 aikana tutkitaan myös, pystytäänkö Vaskissa hyödyntämään PIKI-tietokannan projektissa kehitettyjä tietokannan siivouksen teknisiä apuvälineitä.

Kuvailun keskittäminen ja luokituksen yhtenäistäminen

Vuoden 2013 aikana selvitetään mahdollisuudet kuvailutyön keskittämiseen Vaski-kirjastoissa. Kuvailun keskittämismahdollisuuksien lisäksi selvitetään mahdollisuudet siirtyä Vaskissa yhtenäiseen luokitukseen. Selvitysten tulokset esitellään Vaski-johtoryhmälle loppuvuodesta.

Kuvailun tason parantaminen Vaskissa

Kuvailun tason parantamiseksi tehdään yksityiskohtaisempia ohjeita MARC 21 -formaatin soveltamisesta yleisimpiä aineistolajeja kuvailtaessa.